A/2015/14778
VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Sivuľková Mária
Telefón: 055/64 19 881
Pracovný kontakt pre vysvetlenie výzvy: maria.sivulkova@kosice.sk

E -mail pre podanie ponuky:  2015.14778@kosice.sk

2.	Názov predmetu zákazky:
Spracovanie - Zmeny a doplnky územného plánu HSA Košice 2015   
Zákazka je na: poskytnutie služby

3.	Stručný opis predmetu zákazky: 
Spracovanie návrhu zmien a doplnkov vychádzajúcich z doložených štúdií a zohľadňujúcich normové požiadavky, účasť na prerokovaní, zapracovanie akceptovaných pripomienok, príprava čistopisu. 
Viac v prílohe č. 1 – Špecifikácia predmetu zákazky

4.	Predpokladaná hodnota zákazky (bez DPH): 5000,- €  

5.	Základné zmluvné podmienky: 
-	Miesto poskytnutia služieb: Magistrát mesta Košice, Oddelenie výstavby investícií, stavebného úradu a životného prostredia, referát Útvar hlavného architekta mesta Košice, Trieda SNP 48/A, 040 11 Košice
-	Lehota uskutočnenia predmetu zákazky: podľa prílohy č.1
-	Splatnosť faktúr: 30 dní
-	Platobné podmienky: podľa prílohy č.1

6.	Lehota na predkladanie ponúk:  do 12.06.2015 do 11.00 hod.

7.	Stanovenie ceny
Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak všetky doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné: 

V ponuke je potrebné predložiť:

1.	Doklad: Skenované oprávnenie na poskytnutie služby (výpis z obchodného registra, resp. živnostenského registra alebo oprávnenie vydané podľa osobitných predpisov vrátane dokladu o pridelení IČO, ak bolo pridelené - nepostačuje vytlačená kópia z webovej stránky Obchodného registra, resp. Živnostenského registra a pod.).
Podmienka účasti: Uchádzač musí týmto dokladom preukázať, že je oprávnený  poskytovať požadovanú službu.
2.	Doklad: Skenovaný doklad o odbornej spôsobilosti osoby (autorizácii) pre spracovanie územnoplánovacích podkladov a územnoplánovacej dokumentácie. 
Podmienka účasti: Uchádzač musí preukázať, že má zabezpečenú osobu, ktorá je oprávnená poskytovať služby pre spracovanie územnoplánovacích podkladov a územnoplánovacej dokumentácie.
3.	Doklad: Skenovaný zoznam referencií pre navrhovanú odborne spôsobilú osobu v oblasti predmetu zákazky za roky 2012 – 2014. Zoznam poskytnutých služieb obdobného charakteru a rozsahu ako je predmet zákazky musí obsahovať nasledovné údaje: názov a rozloha riešenej lokality, rok odovzdania, cenu, mená a kontakty objednávateľov z dôvodu overenia poskytnutej služby.
Podmienka účasti: Uchádzač musí preukázať odbornú spôsobilosť navrhovanej osoby zodpovednej za poskytnutie požadovaných služieb tým, že táto osoba poskytla v požadovanom období služby v súlade s predmetom zákazky v minimálnej hodnote 5000,-eur s DPH.

11.	Kritériom na hodnotenie ponúk je: cena. 
Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.
									 riaditeľ magistrátu
Prílohy: 
1.	Špecifikácia predmetu zákazky
2.	Ponuka uchádzača